Descusión:Nazionalismo aragonés - Biquipedia, a enziclopedia libre

# Descusión:Nazionalismo aragonés

### De Biquipedia

O nazionalismo aragonés ye una traza de pensar politica que esfiende que Aragón tiene istoria, luenga, lais y cultura propios ta estar una nazión independién.

N'a mía opinión, "traza de pensar" estaría millor como "conzepzión/conzeuzión". Los factors pueden estar ixos como pueden estar altros més. Tamién diría que lo de "estar una nazión independién" no ye guaire obchetibo. Sapemos que estar "nazionalista" no sinifica forzosamén estar "independentista/sobiranista", encara que muitos nazionalistas sí beigan la sobiranía nazional como la fin zaguera.

O suyo prenzipal simbolo ye a estrelada aragonesa, formata por as cuatro barras d'Aragón y una estrela roya en o meyo.

Mmm, creigo que caldría comprebar-lo u zitar-ne fuens. N'a mía opinión, ista "estrelada" ye asoziable á un partito, encara que la use á ormino chen que no i melita. Per la mesma razón, talmén altros simbolos podrían estar consideratos igual. Me parex aber bisto -se me corricha si no- que lo siñal d'o refundato Estado Aragonés, partito que sí s'autoproclama de trazas claras independentista, ye lo siñal cuatribarrato con una estrela azul. Per las mesmas, ista estaría un altra estrelata posible. Si á un caso, podríamos dizir "un d'os simbolos més emplegatos" u bela cosa parexita.

Bueno, no son més que apuntes. Caldrá ir enamplando e amillorando l'articlo a boniquet. Saludos. -- Estrolicador 20:39, 19 nobiembre 2006 (UTC)

## [Editar] Estrelada

Iste no ye pas dengún siñal propio d'o naziolismo aragonés ni cosa pareixita. Ye emplegato por bella chen mas no ye cheneralizato ni aprebato por totas as chens d'a familia aragonesista, e nisisquiera acatato por chens que poderban no estar de ixa ideolochía, mas lo teniesen como bel siñal estorico d'a luita nazionalista (luitas que mal que mos pese, no ye tal). Creigo que ixo que amanixe a o respeutibe d'a "Estrelada aragonesa" no'n tien ni brenca ni meya de zierto, e calerba, por a creyibilidá d'ista enziclopedia, esborrar-ne de raso. Bella cosa son os prexins, os deseyos, e una atra bien diferén a reyalidá, e que a catrinalla pseudo-nazionalenca en porte istos siñals bi será bueno u malo, ta cadagún, més no li dona a ixe siñal o rango de "bandera d'o nazionalismo aragonés". Prezisamén os mesmos nazionalistas, intresatos en donar-li a más gran seriedá a iste tema, calerba que no dixen crexer istas estorias de tbo, que isto ye cosa más que un chugo d'adoleszens. (per SISEBUTO)

  En dengun puesto dize que siga "bandera d'o nazionalismo aragonés", nomás dize que ye "un d'os simbolos més emplegatos ye a estrelada aragonesa" y ixo ye berdá. Tampoco no dize que siga un simbolo istorico, pero sí ye zierto que ye un simbolo que existe y que ye prou espardito por bels coleutibos aragonesistas. --Willtron (?) 14:51, 1 chinero 2007 (UTC)

1.En a definizión de "estrelada" dize que ye "a bandera que representa a luita por a independenzia de Aragón" (por zierto, gran arana). 2.O de que seiga estorico ye bella cosa que darba bel sendito a ra definizión. (Per SISEBUTO)

Retrieved from "http://an.wikipedia.org../../../n/a/z/Descusi%C3%B3n%7ENazionalismo_aragon%C3%A9s_6a08.html"

##### Views

- Articlo
- Descusión
- Current revision

##### Rechirar